als_Latn dik_Latn sag_Latn
Lumnije Sopi me tri poste në Teatrit KombëtarPublikuar 3 weeks ago në Express
Aktorja e cila rolet kryesore i ka pasur në shfaqjet dhe filmat e burrit të saj Agim Sopit, tashmë përpos që është aktore rezidente, anëtare e Bordit ka marrë edhe postin e ushtrueses së detyrës së drejtorit në Teatrin Kombëtar të Kosovës
Kur Memli Krasniqi si ministër i Kulturës në shkurt të vitit 2014 kishte emëruar Këshillin e ri Drejtues të Teatrit Kombëtar të Kosovës, regjisori Agim Sopi kishte thënë se ky është instalim i PDK-së në Teatër.
“Ia uroj PDK-së degën e re në Teatër”, kishte thënë Sopi për Gazetën JNK.
Një vit pas, bashkëshortja e tij, aktorja Lumnije Sopi e cila karrierën e ka ndërtuar duke luajtur kryesisht në filmat dhe shfaqjet e burrit të saj, siç transmeton gazeta Express është ngjitur në krye të Teatrit Kombëtar, me vendim të ministrit të LDK-së, Kujtim Shala, pasardhësit të Memli Krasniqit.
Tash që Bordi i ri i Shalës në TK ka shkarkuar dy drejtuesit e teatrit, Valdet Avdiun dhe Emin Eminin, si ushtrues detyre në postin e drejtorit të përgjithshëm në Teatrin Kombëtar, e ka emëruar anëtaren e këtij bordi, aktoren Lumnije Sopi.
Por ka diçka më problematike në këtë emërim, siç raporton gazeta Express.
Lumnije Sopi është gjithashtu pjesë e Ansamblit Rezident të aktorëve në Teatrin Kombëtar.
E posti të cilën Bordi (pjesë e së cilës është vetë ajo) ia ka caktuar, përfshinë detyra të cilat bien ndesh me pozitën e saj në Teatrin Kombëtar të Kosovës.
Sipas Ligjit për Teatro, drejtori i përgjithshëm i TK-së, ka për detyrë të përpiloj buxhetin, të përgatis aplikacionet për mbështetje financiare, të monitoroj të hyrat.
Ajo madje me këtë post ka për detyrë të "negocioj dhe nënshkruaj kontratat me të punësuarit dhe autorët e pavarur", që i bie që të negocioj edhe kontratës e saj me TKK ku është edhe angazhuar si aktore.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn